[Video] Van Breda demonstreer bylaanval‘n Skermskoot uit die insetsel. Henri van Breda het Woensdag op sy 23ste verjaarsdag met ‘n byl in die hand aan die hof gewys hoe sy broer glo deur ‘n onbekende aanvaller doodgekap is. Die staat het ŉ replika van ŉ houtbyl aan Van Breda gegee sodat hy aan die hof kan wys hoe die swaaibewegings gelyk het wat die beweerde aanvaller gebruik het toe hy sy broer en pa aangeval het. Van Breda word daarvan beskuldig dat hy sy pa, Martin van Breda (54), ma, Theresa (55), en broer, Rudi (22), op 26 Januarie 2015 met ŉ byl in die gesin se huis op die De Zalze-landgoed buite Stellenbosch vermoor het. Sy sussie, Marli (toe 16 jaar oud), het die aanval oorleef, maar ŉ breinbesering opgedoen en ly aan geheueverlies. Lees alle vorige berigte oor Henri van Breda op Maroela Media. Dié insetsel is deur eNuus vervaardig. Kyk elke aand om 19:00 op kanaal 144 en 145 op DStv na eNuus.